इंडोनेशिया में जहाज में आग लगी, 8 मरे  
इंडोनेशिया के पूर्वी जावा प्रांत की राजधानी सुराबाया में एक यात्री जहाज में आग लगने से आठ लोगों की मौत हो गई जबकि 40 से ज्यादा घायल हो गए।
इंडोनेशिया के पूर्वी जावा प्रांत की राजधानी सुराबाया में बुधवार सुबह एक यात्री जहाज में  आग लगने से आठ लोगों की मौत हो गई जबकि 40 से ज्यादा घायल हो गए। समाचार एजेंसी सिन्हुआ के अनुसार तलाश एवं बचाव कार्यालय के प्रमुख सुत्रिस्नो ने बताया कि जहाज किराना सेम्बिलान में आग उसमें लदे एक ट्रक की वजह से लगी। यह हादसा सुबह करीब छह बजे हुआ। उस समय जहाज सुराबाया तट पर खड़ा था। अस्पताल के सूत्रों ने घायलों की संख्या 49 बताई है।